[{"text_idx": "#000007", "text": "Beth wnaethoch chi a sut wnaethoch chi gynnwys yr ysgol gyfan?"}, {"text_idx": "#000008", "text": "Mae lles yn rhan bwysig o\u2019n hysgol, gan ein bod ni\u2019n credu y dylai lles y disgyblion fod yn iawn cyn i unrhyw ddysgu da ddigwydd. Mae pandemig wedi cael effaith enfawr ar ein disgyblion a\u2019n staff ac roedd hi\u2019n bwysig pan ddaethon ni yn o\u0302l i\u2019r ysgol ar o\u0302l nifer o gyfnodau clo ein bo ni\u2019n rhoi lles ar flaen ein cwricwlwm. Gwnaeth ein dosbarthiadau gwblhau amrywiaeth o weithgareddau lles er mwyn annog y disgyblion i deimlo\u2019n ddiogel a siarad am eu teimladau ynghylch Covid. Un o\u2019r gweithgareddau oedd cyflwyno sesiynau Llythrennedd Corfforol dyddiol. Y syniad y tu o\u0302l i\u2019r sesiynau hyn oedd i hybu seibiannau symud dyddiol a oedd yn ffocysu ar ddatblygu pum sgil allweddol, taflu, neidio, rhedeg, cydbwysedd a chryfder. Cawsom Ddiwrnod Llythrennedd Corfforol ym Mai 2021 i ddechrau\u2019n sesiynau dyddiol."}, {"text_idx": "#000010", "text": "Gyda\u2019r amhariadau mae Covid wedi\u2019u hachosi, roedd y Pwyllgor yn meddwl ei bod hi\u2019n bwysig i ganolbwyntio ar Iechyd a Lles y disgyblion a staff yr ysgol gyfan. Penderfynon ni ein bod ni\u2019n gallu gwneud mwy o ymarfer corff."}, {"text_idx": "#000012", "text": "Gweithiodd y Cwricwlwm Adfer yn dda yn yr ysgol, yn enwedig pan ddaeth y plant yn o\u0302l yn gyntaf. Gwnaeth y disgyblion eu pypedau bys chafodd pob dosbarth arian i brynu pyped i\u2019r dosbarth. Roedd y pypedau hyn wedi annog y disgyblion i fynegi sut oedden nhw\u2019n teimlo am ddod yn o\u0302l i\u2019r ysgol, ac yn y blaen ac yn galluogi staff i ddatblygu\u2019r ffyrdd gorau i gefnogi eu dosbarthiadau. Cafodd y disgyblion eu hannog i dreulio llawer o amser yn yr awyr agored a dyna lle cafodd y sesiynau Llythrennedd Corfforol eu hymgorffori. Gwnaeth y disgyblion fwynhau cystadlu mewn amrywiaeth o weithgareddau corfforol yn cwmpasu\u2019r pum maes o neidio, rhedeg, cydbwyso, nerth a thaflu ac roedd hyn wedi ehangu eu lles. Cafodd staff hyfforddiant a\u2019u hysgogodd a\u2019u cynorthwyodd gyda syniadau ar gyfer y sesiynau."}, {"text_idx": "#000014", "text": "Roedd pob dosbarth wedi arddangos a rhannu rhai o\u2019r gweithgareddau lles yr oedden nhw wedi\u2019u cwblhau fel rhan o\u2019r Cwricwlwm Adfer. Mae dosbarthiadau wedi creu arddangosfeydd Llythrennedd Corfforol hefyd sy\u2019n cynnwys siart sy\u2019n dangos cyfranogiad y disgyblion gyda\u2019r gweithgareddau. Mae\u2019r siartiau yn cael eu tracio ac mae targedau yn cael eu datblygu i\u2019w cwblhau gan yr ysgol gyfan, megis cerdded i Romania. Y camau nesaf fyddai parhau a\u0302\u2019r sesiynau Llythrennedd Corfforol yn ogystal a\u0302\u2019r sesiynau milltir dyddiol a gafodd eu cyflwyno y llynedd. Mae lles ar flaen popeth a wnawn, felly mae hyn yn elfen bwysig ar gyfer y dyfodol."}, {"text_idx": "#000015", "text": "Dw i wir yn mwynhau ein Llythrennedd Corfforol dyddiol. Bob dydd mae symudiad gwahanol, rydym yn neidio ar Ddydd Gwener a dyma fy hoff symudiad."}, {"text_idx": "#000016", "text": "Mae\u2019n hyfryd gweld y cyflawniadau yn y sesiynau Llythrennedd Corfforol. Pan ddechreuon ni, roedd y disgyblion yn gweld hi\u2019n anodd i daflu a dal ac wrth i\u2019r sesiynau barhau a datblygu, rydym yn gweld rhai o\u2019r disgyblion yn taflu a dal gyda mwy o gywirdeb."}, {"text_idx": "#000017", "text": "Darganfod sut mae ysgolion yn eich ardal yn gwneud ar y rhaglen Eco-Sgolion."}]